Legenda o lapotu
Legenda o lapotu je jugoslavenski kratkometražni igrani film iz 1972. godine, nastao kao diplomski rad reditelja Gorana Paskaljevića. Paskaljević je za ovaj film, u kategoriji kratkog igranog filma, dobio srebrnu medalju na XIX Festivalu jugoslovenskog dokumentarnog i kratkometražnog filma 1972. godine, u Beogradu.

Radnja 

Film počinje uvodnim natpisom: U mnogim selima jugoistočne Srbije još uvek živi legenda o surovom narodnom običaju iz prošlosti.

Lapot je legenda o običaju ubijanja najstarijeg člana porodice kad nije više sposoban da privređuje, odnosno kad postane finansijski teret za porodicu. U doba kad je hrane bilo malo, posle loše žetve, najstariji član koji više ne može da radi biva ritualno ubijen. Film prikazuje rekonstrukciju ovog običaja, od dogovora i pripreme za lapot, do kamenovanja od strane svih muškaraca iz sela.

Uloge

Svetislav Tisa Radenković 
Glavnu ulogu u filmu glumi Svetislav „Tisa“ Radenković iz sela Plužine. On je bio obrazovan, prešao je Albaniju i boravio u Francuskoj i Nemačkoj. Kad je prihvatio ulogu ovako je govorio: „Ja sam star i brzo ću da umrem, ali makar neka živim u tom filmu“.

Lokacije 

Film je sniman 1971. godine u svrljiškim selima Plužini i Lukovu.

Filmska ekipa 
 Milan Spasić - kamera
 Mihailo Ilić - montaža
 Bata Pivnički - ton
 Dragan Cenerić - muzički saradnik
 Aleksandar Jan Koščalik - asistent kamere

Tokom snimanja filma Paskaljević je sarađivao sa urednikom dramskog programa Radio-televizije Beograd, Filipom Davidom.

Zanimljivosti 
 Legenda o lapotu je prvi film Gorana Paskaljevića.
 Film je doprineo da lapot kao tema privuče pažnju šire javnosti.
 Na početku snimanja niko od meštana nije hteo da glumi u filmu. Kad je Tisa pristao da glumi i kad mu je obećan visok honorar od 100.000 tadašnjih dinara onda se pojavilo puno ljudi koji su hteli da dobiju neku ulogu.

Izvori

Spoljašnje veze 
 

Jugoslavenski filmovi
Kratki filmovi
Dramski filmovi